Beltzuntze (Marselha)
Beltzuntze o Belsunce es un quartier de Marselha, que s'atròva dins lo premier arrondiment, dins l'ipercentre de la ciutat, entre la Canabiera, la Pòrta d'Ais, lo Pòrt Vièlh e lo Baloard d'Atenas.

Es un quartier popular, que son centre n’es lo Cors Beltzuntze, ancian Grand Cors bastit sota Loís Quatorzen que deviá permetre a Marselha de posquer prepausar una passejada au nivèu dei grandeis avengudas que s'atròvan dins leis autrei ciutats d'importància.

Beltzuntze es conoissut per lo nombre de sei boticas de vestits, mai tanben per la preséncia de la Bibliotèca Municipala de la Vocacion Regionala de Marselha, installada dins leis ancians locaus dau Teatre de l'Alcazar.

Prenguèt puei lo nom de Beltzuntze, en omenatge a l'Avesque de Beltzuntze e dau ròtle positiu que juguèt dins l'episòdi da la Pèsta Granda de 1720.

Lo cors es cantat per Victor Gelu, dins sa cançon Leis Omes dau Cors e, mai recentament, per Bouga, dins la cançon Belsunce Breakdown.

Lo canton de Marselha Beltzuntze era una circonscripcion electorala dau Conseu Generau dei Bocas dau Ròse.

Quartier de Marselha